**Lietuvos savivaldybių asociacijos siūlomos priemonės**

**XVIII – osios Lietuvos Respublikos Vyriausybės programos įgyvendinimo planui**

|  |  |  |  |
| --- | --- | --- | --- |
| **ŠVIETIMAS** | | | |
| **LRV programos prioritetas** | **LSA siūloma priemonė** | **Atsakinga institucija** | **Priemonės sąsaja su NPP tikslais, ET rekomendacijomis Lietuvai, RRF prioritetais** |
| 2.1. Projektas: visiems prieinamas, kokybiškas ankstyvasis ugdymas. | Įgyvendinti ankstyvojo ugdymo reformą. Parengti darželių plėtros programą, užtikrinant investicijas į patalpų pritaikymą, naujų darželių ar mobilių darželių statybą, tam panaudojant ES struktūrinių fondų lėšas. | ŠMSM | **Atitinka** net kelis NPP tikslus, iš kurių labiausiai:  **NPP 3 strateginis tikslas.** Didinti švietimo įtrauktį ir veiksmingumą, siekiant atitikties asmens ir visuomenės poreikiams**.**  **NPP 7 strateginis tikslas.** Tvariai ir subalansuotai vystyti Lietuvos teritoriją ir mažinti regioninę atskirtį**.**  **ET 2 rekomendacija (2019).** Gerinti visų švietimo ir mokymo sistemos lygmenų, įskaitant suaugusiųjų mokymąsi, kokybę ir didinti jų efektyvumą.  **Atitinka** net kelias RRF taikymo sritis, iš kurių labiausiai: **švietimas ir įgūdžiai, atsparumas, skaitmeninė pertvarka bei ekonominė, socialinė ir teritorinė sanglauda.** |
| 2.1.5. Vaikų, turinčių specialiųjų poreikių, įtraukimas. | Ikimokyklines ir priešmokyklinio ugdymo įstaigas, turinčias specialiųjų poreikių vaikų, aprūpinti geltonaisiais autobusais. | ŠMSM |
| 2.2. Projektas: visiems prieinama gera mokykla ir šiuolaikinis ugdymo turinys.  14.2. Projektas: savivaldybių ekonominio savarankiškumo stiprinimas. | Lėšas skirtas ikimokyklinio, priešmokyklinio ir bendrojo ugdymo reikmėms finansuoti iš tikslinės dotacijos perduoti savivaldybėms kaip savivaldybių savarankiško biudžeto lėšas. Pakeisti Vietos savivaldos įstatymą ir kitus susijusius teisės aktus. | ŠMSM,  FM |
| 2.3.5. Lyderystės programa mokyklų vadovams. | Tobulinti ugdymo įstaigų vadovų kompetencijas ir sukurti profesinės tinklaveikos sistemą. | ŠMSM |
| 2.4. Projektas: lyderystė skaitmeninio švietimo srityje. | Sukurti patrauklią ir šiuolaikišką mokytojo darbo vietą. Nuosekliai ugdyti mokytojų skaitmenines kompetencijas. | ŠMSM |
| 2.4.2. Mišrusis mokymas. | Sukurti nuotolinio, mišraus ir hibridinio ugdymo aplinkas. | ŠMSM |
| 2.4.4. Nacionalinė STEAM programa skaitmeninei atskirčiai mažinti. | Ugdymo įstaigose įkurti šiuolaikiškas gamtos mokslų laboratorijas ir modernizuoti technologijų kabinetus, aprūpinant juos modernia įranga. | ŠMSM |
| 2.9. Projektas: mokymosi visą gyvenimą galimybė kiekvienam Lietuvos gyventojui. | Pagrindinio ir vidurinio ugdymo programas vykdančioje mokykloje įsteigti ugdymo karjerai pareigybes ir skirti lėšas jų išlaikymui. | ŠMSM |
| 2.10. Projektas: fizinį aktyvumą, įtrauktį ir aukštą meistriškumą užtikrinanti sporto sistema. | Numatyti finansines priemones darniai miestų ir regionų sporto bei laisvalaikio infrastruktūros plėtrai. | ŠMSM |

|  |  |  |  |  |  |
| --- | --- | --- | --- | --- | --- |
| **KULTŪRA** | | | | | |
| **LRV programos prioritetas** | **LSA siūloma priemonė** | | **Atsakinga institucija** | | **Priemonės sąsaja su NPP tikslais, ET rekomendacijomis Lietuvai, RRF prioritetais** |
| 4.1. Projektas: kultūros svarba asmens, visuomenės ir valstybės raidai. | 1. Parengti subalansuotą ir integruotą valstybės ir savivaldos kultūros politikos bendradarbiavimo modelį. Tobulinti Kultūros politikos pagrindų įstatymo projektą.  2. Parengti kultūros politikos įgyvendinimo savivaldybėse aprašą bei vertinimo metodiką. | | KM | | **Atitinka** net kelis NPP tikslus, iš kurių labiausiai:  **NPP 4 strateginis tikslas.** Stiprinti tautinį ir pilietinį tapatumą, didinti kultūros skvarbą ir visuomenės kūrybingumą**.**  **NPP 7 strateginis tikslas.** Tvariai ir subalansuotai vystyti Lietuvos teritoriją ir mažinti regioninę atskirtį**.**  **Atitinka** net kelias RRF taikymo sritis, iš kurių labiausiai: **ekonominė, socialinė ir teritorinė sanglauda, atsparumas.** |
| 4.1.4. Mokestiniai sprendimai, įtraukiantys piliečius ir verslą į kultūros mecenatystę. | Peržiūrėti Mecenavimo įstatymą, numatant mecenatams mokestines lengvatas ir (ar) kitas skatinančias priemones, tokiu būdu skatinant mecenatystės plėtrą savivaldos ir šalies lygmenyje. | | KM | |
| 4.2. Projektas: socialinis kultūros ir meno stiprinimas ir visavertis įgalinimas. | 1. Parengti ilgalaikę kultūros ir meno darbuotojų darbo apmokėjimo didinimo programą.  2. Sukurti kultūros ir meno darbuotojų bei kultūros lyderių/kultūros ekspertų ilgalaikę kvalifikacijos kėlimo ir kompetencijų ugdymo sistemą. | | KM | |
| 4.2.5. Kultūros konkurencingumo stiprinimas. | Modernizuoti savivaldybių kultūros infrastuktūrą, panaudojant ES struktūrinių fondų išteklius. | | KM | |
| 4.3. Projektas: visiems prieinama ir įtraukianti kultūra. | Inicijuoti bendradarbiavimą tarp kultūros ir bendrojo ugdymo įstaigų atstovų bei ekspertų, sudarant sąlygas geresniam profesionaliosios ir mėgėjų kultūros prieinamumui. Parengti galimo bendradarbiavimo gaires (rekomendacijas). | | KM | |
| 4.4. Projektas: tolygi regioninė kultūros politika. | Atnaujinti Lietuvos kultūros tarybos įstatymą. Atnaujinti tolygios kultūrinės raidos modelį. Kiekvienais metais didinti „Tolygios kultūrinės raidos” programos finansavimą ir 2024 m. pasiekti, kad šiai programai būtų skiriama 25 proc. Kultūros rėmimo fondo lėšų. | | KM | |
| 4.4.2. Kultūrinio dialogo su savivalda stiprinimas. | Atlikti regionų kultūros lauko sociologinius tyrimus. | | KM | |
| 4.4.3. Kultūros paslaugų kuriamoji vertė. | Užtikrinti Dainų Švenčių ir kitų Valstybinių švenčių, renginių skirtų tradicijoms išsaugoti finansavimą. Parengti ketverių metų Dainų Švenčių veiksmų planą ir numatyti lėšos šio plano įgyvendinimui. | | KM,  ŠMSM | |
| 4.4.4. Vietos kultūros institucijų stiprinimas. | Parengti savivaldybių kultūros įstaigų (kultūros centrų, bibliotekų, muziejų) modernizavimo programą. | | KM | |
| 4.5. Projektas: kultūrinė diplomatija, valstybės įvaizdis ir tarptautiškumas. Tai, kuo turime didžiuotis. | Parengti tautinių mažumų veiklų finansavimo modelį, užtikrinant tautinių mažumų iniciatyvų finansavimą kultūros srityje. | | KM | |
| **SOCIALINĖ APSAUGA** | | | | | |
| **LRV programos prioritetas** | **LSA siūloma priemonė** | **Atsakinga institucija** | | **Priemonės sąsaja su NPP tikslais, ET rekomendacijomis Lietuvai, RRF prioritetais** | |
| 6.1. Projektas: individualius asmens poreikius atitinkančios socialinės paslaugos. | Tęsiant institucinės globos pertvarką atlikti įvairių socialinių paslaugų teikėjų teikiamų paslaugų ir įsteigtų socialinių paslaugų įstaigų išlaikymo ekonominius paskaičiavimus šalies mastu ir apibrėžti tolimesnes pertvarkos priemones. | SADM | | **Atitinka** net kelis NPP tikslus, iš kurių labiausiai:  **NPP 2 strateginis tikslas.** Didinti gyventojų socialinę gerovę ir įtrauktį, stiprinti sveikatą ir gerinti Lietuvos demografinę padėtį.  **NPP 7 strateginis tikslas.** Tvariai ir subalansuotai vystyti Lietuvos teritoriją ir mažinti regioninę atskirtį**.**  **ET 2 rekomendacija (2020).** Švelninti krizės poveikį užimtumui. Didinti aktyvios darbo rinkos politikos priemonių finansavimą bei aprėptį ir skatinti gerinti įgūdžius. Užtikrinti minimalios socialinės apsaugos sistemos aprėptį bei adekvatumą ir padidinti mokesčių ir socialinių išmokų sistemos veiksmingumą apsaugant nuo skurdo.  **ET 1 rekomendacija (2019).** Mažinti pajamų nelygybę, skurdą ir socialinę atskirtį, be kita ko, gerinant mokesčių ir socialinių išmokų sistemos struktūrą.  **Atitinka** net kelias RRF taikymo sritis, iš kurių labiausiai: **ekonominė, socialinė ir teritorinė sanglauda, atsparumas.** | |
| 6.1.4. Didinsime globos ir slaugos priežiūros paslaugas namuose, paslaugų namuose spektrą, suprasdami, kad žmogaus prioritetas – kiek įmanoma savarankiškiau ir ilgiau gyventi savo namuose. | Parengti integruotų socialinės globos ir slaugos paslaugų į namus pagyvenusiems ir neįgaliesiems žmonėms sistemos modelį bei užtikrinti jo funkcionavimui būtiną finansavimą. | SADM,  SAM | |
| 6.1.5. Socialines paslaugas finansuosime tiesioginio finansavimo principu. | Pakeisti Mokėjimo už socialinės paslaugas tvarkos aprašą, patvirtintą 2006 m. birželio 14 d. LR Vyriausybės nutarimu Nr. 583 „Dėl Mokėjimo už socialines paslaugas tvarkos aprašo patvirtinimo”. | SADM | |
| 6.2. Projektas: neįgaliųjų teisių apsauga ir paslaugų plėtra. | Parengti teisės aktus, reglamentuojančius kompleksinių paslaugų krepšelį/ standartą šeimoms, auginančioms autizmo spektro sutrikimus turinčius  vaikus ir vaikus su raidos bei elgesio sutrikimais. | SADM,  SAM,  ŠMSM | |
| 6.5. Projektas: socialinės srities darbuotojų įgalinimas. Vaiko teisių apsaugos stiprinimas. | Gerinant pagalbą vaikui ir jo šeimai peržiūrėti po Vaiko teisių apsaugos reformos susiklosčiusią praktiką, įvertinti įvykusių pokyčių privalumus, išryškėjusias reformos įgyvendinimo spragas bei savivaldybių ir valstybės vaiko teisių tarnybos bendradarbiavimo aspektus. | SADM | |
| 6.6. Projektas: socialinės apsaugos valdymo tobulinimas.  10.2.3. Gerinti darbo rinkos stebėseną ir valdymą. | Parengti Užimtumo įstatymo pakeitimus siekiant pagerinti savivaldybėse įgyvendinamų užimtumo didinimo programų veiksmingumą ir sudaryti galimybę savivaldybių iniciatyvai bei sprendimų priėmimui didinant gyventojų užimtumą. | SADM | |

|  |  |  |  |
| --- | --- | --- | --- |
| **SVEIKATOS APSAUGA** | | | |
| **LRV programos prioritetas** | **LSA siūloma priemonė** | **Atsakinga institucija** | **Priemonės sąsaja su NPP tikslais, ET rekomendacijomis Lietuvai, RRF prioritetais** |
| 8.1. Projektas: visuomenės sveikatos stiprinimas. | 1. Stiprinti Nacionalinio visuomenės sveikatos centro ir savivaldybių visuomenės sveikatos biurų veiklos ir tarpusavio bendradarbiavimą.  2. Peržiūrėti visuomenės sveikatos specialistų normatyvus savivaldybėse ir įvertinti galimybes mažinti visuomenės sveikatos pareigybei priskirtus normatyvus.  3. Į privalomų pareigybių sąrašą visuomenės sveikatos biuruose įtraukti –visuomenės sveikatos specialistų koordinatoriaus pareigybę.  4. Stiprinti, plėsti, atnaujinti visuomenės sveikatos biurų infrastruktūrą. | SAM | **Atitinka** net kelis NPP tikslus, iš kurių labiausiai:  **NPP 2 strateginis tikslas**. Didinti gyventojų socialinę gerovę ir įtrauktį, stiprinti sveikatą ir gerinti Lietuvos demografinę padėtį.  **NPP 7 strateginis tikslas.** Tvariai ir subalansuotai vystyti Lietuvos teritoriją ir mažinti regioninę atskirtį**.**  **ET 1 rekomendacija (2020).** Laikantis bendrosios nukrypti leidžiančios išlygos, imtis visų būtinų priemonių, kad būtų veiksmingai kovojama su pandemija, palaikoma ekonomika ir remiamas būsimas atsigavimas <...>. Didinti sveikatos sistemos atsparumą, be kita ko, sutelkiant adekvatų finansavimą ir sprendžiant sveikatos priežiūros darbuotojų ir svarbių medicinos reikmenų trūkumo problemą. Gerinti sveikatos priežiūros paslaugų prieinamumą ir kokybę.  **ET 2 rekomendacija (2019).** Gerinti sveikatos priežiūros paslaugų kokybę, įperkamumą ir sistemos efektyvumą.  **Atitinka** net kelias RRF taikymo sritis, iš kurių labiausiai: **sveikata, ekonominė, socialinė ir teritorinė sanglauda, atsparumas.** |
| 8.2. Projektas: asmens sveikatos priežiūros paslaugų kokybės gerinimas.  8.3. Projektas: sveikatos sistemos atsparumas grėsmėms ir pasirengimas ateities iššūkiams. | 1. Modernizuoti sveikatos priežiūros įstaigų infrastruktūrą, diegti IT priemonių, užtikrinant resursų panaudojimo efektyvumą.  2. Užtikrinti greitosios medicinos pagalbos (GMP) teikiamų paslaugų kokybę ir prieinamumą. Peržiūrėti teisės aktus, kurie reglamentuoja GMP paslaugų teikimą ir išlaidų apmokėjimą. Plėsti GMP automobilių parką.  3. Plėsti mobilių sveikatos priežiūros paslaugų teikimą.  4. Plėsti telemedicinos paslaugų teikimą | SAM |
| 8.4. Projektas: kompetentingas ir adekvačiai apmokamas sveikatos sistemos specialistas. | Sukurti gydytojų ir kitų medicinos specialistų pritraukimo į regionus sistemą. | SAM,  SADM |
| 8.4.2. Aukšta sveikatos priežiūros specialistų kvalifikacija. | Ugdyti medicinos personalo skaitmeninius įgūdžius. | SAM |

|  |  |  |  |
| --- | --- | --- | --- |
| **EKONOMIKA** | | | |
| **LRV programos prioritetas** | **LSA siūloma priemonė** | **Atsakinga institucija** | **Priemonės sąsaja su NPP tikslais, ET rekomendacijomis Lietuvai, RRF prioritetais** |
| 10.2. Projektas: universalus verslumas.  10.2.4. Investicijos regionuose. | 1. Skatinti išmanių regionų ir išmanių miestų plėtrą – identifikuoti prioritetines investicijų sritis ir diegti išmanius sprendimus.  2. Įgyvendinti turizmo sektoriaus reformą.  3. Skatinti ir remti laisvųjų ekonominių zonų, pramonės parkų plėtrą. | VRM, FM, EIM  EIM | **Atitinka** net kelis NPP tikslus, iš kurių labiausiai:  **NPP 1 strateginis tikslas.** Pereiti prie mokslo žiniomis, pažangiosiomis technologijomis, inovacijomis grįsto darnaus ekonomikos vystymosi ir didinti šalies tarptautinį konkurencingumą.  **NPP 7 strateginis tikslas.** Tvariai ir subalansuotai vystyti Lietuvos teritoriją ir mažinti regioninę atskirtį**.**  **ET 3 rekomendacija (2020).** <...>. Siekiant paremti ekonomikos atsigavimą, **paankstinti brandžių viešųjų investicinių projektų įgyvendinimą** ir skatinti privačiąsias investicijas. **Investicijas sutelkti į žaliąją ir skaitmeninę pertvarką**, visų pirma, į labai didelio pajėgumo plačiajuosčio ryšio aprėptį ir skverbtį, švarią ir efektyvią energijos gamybą bei vartojimą ir darnųjį transportą.  **ET 3 rekomendacija (2019).** Vykdant su investicijomis susijusią ekonominę politiką sutelkti dėmesį į inovacijas, energijos ir išteklių naudojimo efektyvumą, darnų transportą ir energijos jungtis, atsižvelgiant į regioninius skirtumus**. Skatinti našumo augimą didinant viešųjų investicijų efektyvumą.**  **Atitinka** net kelias RRF taikymo sritis, iš kurių labiausiai: **ekonominė, socialinė ir teritorinė sanglauda, skaitmeninė pertvarka, konkurencingumas, darbo vietų kūrimas, pažangus, tvarus ir integracinis augimas.** |
| 10.3.5. Atviri duomenys – naujos galimybės verslui ir žmonėms. | 1. Įgyvendinti savivaldybių atvirų duomenų plėtrą, pagrįstą „vieno langelio“ principu.  2. Skaitmenizuoti savivaldybių nekilnojamojo turto apskaitos ir valdymo procesą. | EIM  FM |
| 10.6.1. VVĮ ir SVĮ peržiūra. | Atliekant juridinių asmenų teisinių formų peržiūrą vadovautis savivaldybių savarankiškumo ir veiklos laisvės pagal Konstitucijos ir įstatymuose apibrėžtą kompetenciją principu. | EIM |  |

|  |  |  |  |
| --- | --- | --- | --- |
| **SUSISIEKIMAS** | | | |
| **LRV programos prioritetas** | **LSA siūloma priemonė** | **Atsakinga institucija** | **Priemonės sąsaja su NPP tikslais, ET rekomendacijomis Lietuvai, RRF prioritetais** |
| 10.7. Projektas: ateities susisiekimo sistema.  10.7.2. Darnios transporto sistemos plėtra.  10.7.3. Užtikrinsime tolygią susisiekimo tinklo plėtrą.  12.2. Projektas: tvarūs ir pasiekiami miestai. | 1. Sukurti tvarias finansines priemones AEI viešajame transporte skatinimui ir viešojo transporto parko atnaujinimui.  2. Skatinti ir remti elektromobilių įkrovimo stotelių įrengimą ir plėtrą.  3. Atnaujinti ir plėsti dviračių ir pėsčiųjų takų infrastruktūrą, taikant žiedinės ekonomikos principus. Sukurti dviračių trasų apjungimo į vieningą integruojantį tinklą sistemą.  4. Sukurti ir diegti vieningas judumo paslaugų platformas.  5. Sukurti tvarias finansines priemones darnaus judumo planų įgyvendinimui.  6. Sukurti pandeminių viešojo transporto nuostolių kompensavimo sistemą. | SM  SM, FM | **Atitinka** net kelis NPP tikslus, iš kurių labiausiai:  **NPP 5 strateginis tikslas**. Gerinti transporto, energetinį ir skaitmeninį vidinį ir išorinį junglumą**.**  **NPP 6 strateginis tikslas.** Užtikrinti gerą aplinkos kokybę ir gamtos išteklių naudojimo darną, saugoti biologinę įvairovę, švelninti Lietuvos poveikį klimato kaitai ir didinti atsparumą jos poveikiui.  **NPP 7 strateginis tikslas.** Tvariai ir subalansuotai vystyti Lietuvos teritoriją ir mažinti regioninę atskirtį.  **ET 3 rekomendacija (2020).** <...>. Investicijas sutelkti į žaliąją ir skaitmeninę pertvarką, visų pirma, į labai didelio pajėgumo plačiajuosčio ryšio aprėptį ir skverbtį, švarią ir efektyvią energijos gamybą bei vartojimą ir darnųjį transportą.  **ET 3 rekomendacija (2019).** Vykdant su investicijomis susijusią ekonominę politiką sutelkti dėmesį į inovacijas, energijos ir išteklių naudojimo efektyvumą, darnų transportą ir energijos jungtis, atsižvelgiant į regioninius skirtumus**.**  **Atitinka** net kelias RRF taikymo sritis, iš kurių labiausiai: **žalioji ir skaitmeninė pertvarka.** |

|  |  |  |  |
| --- | --- | --- | --- |
| **ENERGETIKA** | | | |
| **LRV programos prioritetas** | **LSA siūloma priemonė** | **Atsakinga institucija** | **Priemonės sąsaja su NPP tikslais, ET rekomendacijomis Lietuvai, RRF prioritetais** |
| 10.8. Projektas: stipresnė energetikos infrastruktūra  10.8.1. Platesnė vietinės elektros energijos generacija.  10.8.2. Šiuolaikiniai balansavimo pajėgumai. | 1. Parengti integruotą kogeneracinių elektrinių ir centralizuoto šilumos (vėsumos) tiekimo kompleksų vystymo programą, numatant jų funkcijas elektros sistemos balansavimo ir rezervavimo srityje, o liekamąją energiją panaudojant miestų šildymo ir vėsinimo poreikiams. Sukurti saugias ir motyvuojančias reguliacines prielaidas investicijoms į energetikos sektorių integraciją.  2. Sukurti finansines paskatas vartotojams įsirengti tik elektros gamybos įrenginius, o šilumos ir karšto vandens alternatyvius gamybos šaltinius, naudojančius AEI, skatinti ir remti tik daugiabučiuose, kurie neprijungti prie centralizuoto šilumos tiekimo (CŠT) sistemų arba jų prijungimas techniškai neįmanomas ir neproporcingai brangus. | EM,  AM | **Atitinka** net kelis NPP tikslus, iš kurių labiausiai:  **NPP 6 strateginis tikslas.** Užtikrinti gerą aplinkos kokybę ir gamtos išteklių naudojimo darną, saugoti biologinę įvairovę, švelninti Lietuvos poveikį klimato kaitai ir didinti atsparumą jos poveikiui.  **NPP 7 strateginis tikslas.** Tvariai ir subalansuotai vystyti Lietuvos teritoriją ir mažinti regioninę atskirtį.  **ET 3 rekomendacija (2020).** <...>. Investicijas sutelkti į žaliąją ir skaitmeninę pertvarką, visų pirma, į labai didelio pajėgumo plačiajuosčio ryšio aprėptį ir skverbtį, švarią ir efektyvią energijos gamybą bei vartojimą ir darnųjį transportą.  **ET 3 rekomendacija (2019).** Vykdant su investicijomis susijusią ekonominę politiką sutelkti dėmesį į inovacijas, energijos ir išteklių naudojimo efektyvumą, darnų transportą ir energijos jungtis, atsižvelgiant į regioninius skirtumus**.**  **Atitinka** net kelias RRF taikymo sritis, iš kurių labiausiai: **žalioji ir skaitmeninė pertvarka, ekonominė, socialinė ir teritorinė sanglauda.** |
| 12.2.2. Miestuose kvėpuosime švariu oru. Iki 2030 m. Lietuvos miestuose ir miesteliuose perpus sumažinsime kvėpavimo takams kenksmingą oro taršą. | Atnaujinti šilumos ūkio planų rengimo taisykles ir jų pagalba plačiau panaudoti efektyvias, AEI naudojančias centralizuoto šilumos ir vėsumos tiekimo sistemas ir derinant jas su vietiniais atsinaujinančiais energijos šaltiniais, pilnai atsisakyti taršių, iškastinį kurą naudojančių vietinio šildymo sistemų, sukuriant atskirus kvartalus ir miestus be nekontroliuojamų oro taršos šaltinių. | EN,  AM |
| 12.2.5. Renovacijos banga  – 1000 renovuotų daugiabučių per metus. | 1. Remti kvartalinės renovacijos projektų įgyvendinimą, sukuriant patikimą finansinį pagrindą ir vieno langelio principu veikiančią sistemą nacionaliniu lygmeniu.  2. Sukurti bendrą Lietuvos būsto fondo duomenų bazę, kurioje būtų informacija apie pastatų techninę būklę, energinį efektyvumą ir kita aktuali informacija.  3. Sukurti teisinį mechanizmą ir skatinimo priemones pastatų šildymo ir karšto vandens susidėvėjusių ir neefektyvių sistemų atnaujinimui, kad jos atitiktų privalomuosius reikalavimus. | AM, EN,  FM  EN, AM  EN, AM |
| 12.2.6. Klampią statybų biurokratiją pakeisime inovacijomis ir skaitmeninimu**.** | 1. Sukurti skaitmeninės statinių techninės ir naudojimo priežiūros platformą.  2. Numatyti griežtesnę atsakomybę ir kontrolę daugiabučių namų vidaus šildymo ir karšto vandens prižiūrėtojams. | AM  AM, EN |
| 12.3.1. Plėsime žaliosios elektros energijos generaciją. | Remti senų susidėvėjusių centralizuoto šildymo biokuro katilų keitimą mažomis biokuro kogeneracinėmis jėgainėmis. | EM |

|  |  |  |  |
| --- | --- | --- | --- |
| **APLINKOSAUGA** | | | |
| **LRV programos prioritetas** | **LSA siūloma priemonė** | **Atsakinga institucija** | **Priemonės sąsaja su NPP tikslais, ET rekomendacijomis Lietuvai, RRF prioritetais** |
| 12.1. Projektas: Žiedinė ir klimatui neutrali ekonomika.  12.1.3. Klimatui neutrali ekonomika iki 2050 m. Per dešimtmetį investuosime į klimatui draugiškas technologijas. | Sukurti maisto ir tekstilės atliekų surinkimo ir perdirbimo (kompostavimo arba dujų išgavimo) infrastruktūras. | AM, ŽŪM | **Atitinka** net kelis NPP tikslus, iš kurių labiausiai:  **NPP 6 strateginis tikslas.** Užtikrinti gerą aplinkos kokybę ir gamtos išteklių naudojimo darną, saugoti biologinę įvairovę, švelninti Lietuvos poveikį klimato kaitai ir didinti atsparumą jos poveikiui.  **NPP 7 strateginis tikslas.** Tvariai ir subalansuotai vystyti Lietuvos teritoriją ir mažinti regioninę atskirtį.  **ET 3 rekomendacija (2020).** <...>. Investicijas **sutelkti į žaliąją ir skaitmeninę pertvarką**, visų pirma, į labai didelio pajėgumo plačiajuosčio ryšio aprėptį ir skverbtį, švarią ir efektyvią energijos gamybą bei vartojimą ir darnųjį transportą.  **Atitinka** net kelias RRF taikymo sritis, iš kurių labiausiai: **žalioji pertvarka, ekonominė, socialinė ir teritorinė sanglauda.** |
| 12.4. Projektas: gamtinio kapitalo apsauga ir tvarus naudojimas. | Parengti Saugomų teritorijų įstatymo pakeitimo projektą. | AM |
| 12.4.4. Iki 90 proc. padidinsime švarių vandens telkinių skaičių. | Įgyvendinti geriamojo vandens tiekimo ir nuotekų tvarkymo paslaugų sektoriaus reformą (vandens tiekimo ir nuotekų tvarkymo sistemų ir infrastruktūros atnaujinimas bei plėtra, tam reikalingų finansinių priemonių sukūrimas). | AM |
| 12.4.5. Taikli gamtosauga. | Parengti bešeimininkių tvenkinių inventorizavimo ir užtvankų demontavimo programą. | AM |
| 12.4.6. Užtikrinta gyvūnų gerovė ir apsauga. | Parengti Gyvūnų gerovės įstatymo pakeitimo projektą. | AM, ŽŪM |

|  |  |  |  |  |  |  |
| --- | --- | --- | --- | --- | --- | --- |
| **ŽEMĖS ŪKIS** | | | | | | |
| **LRV programos prioritetas** | | **LSA siūloma priemonė** | **Atsakinga institucija** | | **Priemonės sąsaja su NPP tikslais, ET rekomendacijomis Lietuvai, RRF prioritetais** | |
| 12.2. Projektas: tvarūs ir pasiekiami miestai.  12.2.4. Įgalinsime savivaldą kurti gyvenimui patogius miestus ir miestelius. | | 1. Parengti Žemės įstatymo pakeitimo projektą ir kitų lydinčių įstatymų projektus, kuriais Nacionalinės žemės tarnybos valstybinės žemės disponavimo funkcijos miestų ir miestelių teritorijose būtų perduotos savivaldybėms.  2. Parengti laisvos valstybinės žemės miestuose tvarkymo programą. | ŽŪM, AM | | **Atitinka** net kelis NPP tikslus, iš kurių labiausiai:  **NPP 7 strateginis tikslas.** Tvariai ir subalansuotai vystyti Lietuvos teritoriją ir mažinti regioninę atskirtį**.**  **Atitinka** net kelias RRF taikymo sritis, iš kurių labiausiai: **žalioji ir skaitmeninė pertvarka, ekonominė, socialinė ir teritorinė sanglauda.** | |
| 14.2. Projektas: savivaldybių ekonominio savarankiškumo stiprinimas. | | Peržiūrėti žemės ūkio funkcijų finansavimo tvarką, užtikrinant šimtaprocentinį funkcijų finansavimą ir leidžiant savivaldybėms disponuoti nepanaudotomis tikslinėmis lėšomis. | ŽŪM, FM | |
| 14.3. Projektas: gyvybingas kaimas  14.3.4. Skaitmeninimas. | | Tobulinti ir optimizuoti pasėlių ir žemės naudmenų deklaravimo sistemą, mažinant administracinę naštą, tenkančią tiek įstaigoms, tiek ūkininkams. | ŽŪM | |
| **SAVIVALDYBIŲ FINANSAI** | | | | | | |
| **LRV programos prioritetas** | **LSA siūloma priemonė** | | | **Atsakinga institucija** | | **Priemonės sąsaja su NPP tikslais, ET rekomendacijomis Lietuvai, RRF prioritetais** |
| 14.2. Projektas: savivaldybių ekonominio savarankiškumo stiprinimas.  14.2.1. Savivaldybių investicinio pajėgumo didinimas.  20.2.3. Savivaldybių finansinio savarankiškumo didinimas. | Įgyvendinti savivaldybių finansų sistemos reformą.  Savivaldybių biudžetams priskirti naujus pajamų šaltinius ir/ ar praplėsti esamų šaltinių mokestinę bazę:  1. Visas pajamas iš nekilnojamojo turto mokesčio įskaityti į savivaldybių biudžetus.  2. Savivaldybių biudžetams priskirti pajamas iš motorinių transporto priemonių registracijos mokesčio.  3. Dalį pridėtinės vertės mokesčio ir/ ar pelno mokesčio įskaityti į savivaldybių biudžetus. | | | FM | | **Atitinka net kelis NPP tikslus, iš kurių labiausiai:**  **NPP 7 strateginis tikslas.** Tvariai ir subalansuotai vystyti Lietuvos teritoriją ir mažinti regioninę atskirtį**.**  **Atitinka net kelias ET rekomendacijas Lietuvai:**  **ET 1 rekomendacija (2019).** Gerinti mokestinių prievolių vykdymą ir plėsti mokesčių bazę, pereinant prie šaltinių, kurių apmokestinimas mažiau kenkia augimui.  **ET 3 rekomendacija (2019).** Skatinti našumo augimą didinant viešųjų investicijų efektyvumą.  **Atitinka net kelias RRF taikymo sritis,** iš kurių labiausiai: finansų sistemų stabilumas, ekonominė, socialinė ir teritorinė sanglauda, pažangus, tvarus ir integracinis augimas.  **Atitinka šias EBPO rekomendacijas:** didinti fiskalinę decentralizaciją, užtikrinti savivaldybių savarankiškųjų pajamų stabilumą ir prognozuojamumą, stiprinti savivaldybių investicinį pajėgumą, remti viešąsias investicijas gaivinant ekonomiką. |
| 14.2. Projektas: savivaldybių ekonominio savarankiškumo stiprinimas.  14.2.2. Lankstesnės skolinimosi galimybės.  20.2.3. Savivaldybių finansinio savarankiškumo didinimas. | 1. Atlikti teisinio reguliavimo ir reglamentavimo peržiūrą:  1.1. Savivaldybės biudžeto balanso taisyklės arba balanso sampratos (skaičiavimo tvarkos) peržiūra.  1.2. LR Fiskalinės sutarties įgyvendinimo konstitucinio įstatymo ir kitų susijusių teisės aktų peržiūra.  2. Steigti Savivaldybių paskolų ir garantijų finansinį instrumentą. | | | FM  FM, VRM | |
| 14.2.3. Savivaldybėms – daugiau savarankiškųjų pajamų šaltinių. | 1. Mažinti valstybės biudžeto dotacijų lyginamąjį svorį savivaldybių biudžetuose. Atlikti funkcijų finansavimo būdo peržiūrą – kai kurias funkcijas vietoje skiriamų tikslinių dotacijų finansuoti papildomomis GPM lėšomis.  2. Užtikrinti šimtaprocentinį valstybės savivaldybėms deleguotų funkcijų finansavimą.  3. Užtikrinti savivaldybių finansinių šaltinių stabilumą ir prognozuojamumą. Šiam tikslui parengti Savivaldybių biudžetų pajamų nustatymo metodikos įstatymo pakeitimus:  3.1.Savivaldybių biudžetų pajamų netekimus dėl Seimo ar Vyriausybės sprendimų, kurie mažina savivaldybių biudžetų prognozuojamas pajamas dėl GPM netekimo, 100 proc. kompensuoti valstybės biudžeto lėšomis.  3.2. Tobulinti savivaldybėms prognozuojamų pajamų sumažėjimo kompensavimo mechanizmą, nustatant GPM pajamų mažėjimo šimtaprocentinį kompensavimą bei įteisinant aiškias taisykles dėl kompensavimo mažinimo ekonominio sunkmečio metu.  3.3. Tobulinti savivaldybėms patvirtintų, bet negautų pajamų sumažėjimo kompensavimo mechanizmą. | | | FM ir kitos ministerijos, skirstančios savivaldybėms dotacijas valstybės deleguotoms funkcijoms atlikti. | |
| 14.2.4. Aiški ir skaidri valstybės biudžeto lėšų skyrimo savivaldybių investiciniams projektams tvarka. | Parengti rodiklių sistemą, pagal kurią savivaldybėms būtų paskirstomos valstybės biudžeto lėšos savivaldybių investiciniams projektams finansuoti. | | | FM | |
| 14.2.5. Didesnės galimybės racionaliau naudoti valstybės biudžeto tikslines dotacijas. | Užtikrinti didesnį lankstumą savivaldybėms panaudoti tikslines dotacijas tiesioginėms ir kitoms funkcijoms vykdyti. | | | FM ir kitos ministerijos, skirstančios savivaldybėms dotacijas valstybės deleguotoms funkcijoms atlikti. | |
| 14.2.6. Savivaldybių įtraukties priimant jų veiklai aktualius teisės aktus didinimas. | Atnaujinti savivaldybių finansinių rodiklių derinimo tvarką. | | | FM | |

|  |  |  |  |
| --- | --- | --- | --- |
| **VALSTYBĖS TARNYBA** | | | |
| **LRV programos prioritetas** | **LSA siūloma priemonė** | **Atsakinga institucija** | **Priemonės sąsaja su NPP tikslais, ET rekomendacijomis Lietuvai, RRF prioritetais** |
| 18.3. Projektas: stiprūs ir atsakingi vadovai – valstybės tarnybos veidas.  18.3.1. Valstybės tarnybos valdymo kompetencijų centras. | Įteisinti kvalifikacijos kėlimo (mokymo) paslaugų teikėjų kvalifikacinius reikalavimus, o Valstybės tarnybos valdymo kompetencijų centrui – pavesti valstybės tarnautojų mokymus organizuojančių kompanijų veiklos, teikiamų kvalifikacijos paslaugų kokybės priežiūrą. | VRM | **Atitinka** net kelis NPP tikslus, iš kurių labiausiai:  **NPP 8 strateginis tikslas.** Didinti teisinės sistemos ir viešojo valdymo veiksmingumą. |
| 18.3.3. Valstybės tarnybos reguliavimo supaprastinimas. | 1. Suteikti įstaigoms įgaliojimus organizuoti valstybės tarnautojų, įskaitant ir įstaigų padalinių vadovų, bei pakaitinių valstybės tarnautojų atrankas. Priėmimo komisijos darbe galėtų dalyvauti ir VTD atstovas. 2. Suteikti įstaigos vadovui teisę į laisvas valstybės tarnautojo pareigas perkelti ir pakaitinius valstybės tarnautojus. Taip pat - laikinai perkelti valstybės tarnautoją, jam prašant, į pakaitinio valstybės tarnautojo pareigas, jeigu valstybės tarnautojas atitinka tai pareigybei keliamus reikalavimus. 3. Pratęsti priemokų skyrimo laikotarpį bent iki 1 metų. | VRM |
| 18.3.4. Daugiau lankstumo specialistų lygmens valdymui. | Decentralizuoti ne tik specialistų, bet ir įstaigų padalinių vadovų atranką. | VRM |

------------------------------------------

*Tekste naudojamos santrumpos:* AM – Aplinkos ministerija, EBPO – Ekonominio bendradarbiavimo ir plėtros organizacija, EIM – Ekonomikos ir inovacijų ministerija, EK – Europos Komisija, EN – Energetikos ministerija, ET – Europos Taryba, FM – Finansų ministerija, KM – Kultūros ministerija, NPP – Nacionalinis pažangos planas, RRF – Recovery and Resilience Facility, SADM – Socialinės apsaugos ir darbo ministerija, SAM – Sveikatos apsaugos ministerija, SU – Susisiekimo ministerija, ŠMSM – Švietimo, mokslo ir sporto ministerija, VRM – Vidaus reikalų ministerija, ŽŪM – Žemės ūkio ministerija.